శ్రావణమాసంలో గృహనిర్మాణం !..
శ్రావణమాసంలో గృహనిర్మాణం !
Thu, Jul 24, 2014, 10:23 AM
శ్రావణమాసం శుభప్రదమైన మాసంగా చెప్పబడుతోంది. ఈ మాసంలో ప్రతిరోజు ప్రత్యేకతను సంతరించుకుని కనిపిస్తూ వుంటుంది. శ్రావణ మాసంలో సోమవారం రోజున శివుడిని ... మంగళవారం రోజున మంగళ గౌరిని ... శుక్రవారం రోజున లక్ష్మీదేవిని .. శనివారం రోజున శ్రీమన్నారాయణుడిని పూజించడం వలన సకల శుభాలు చేకూరతాయని అంటారు.
ఇలా లక్ష్మీనారాయణులు ... శివపార్వతులు పూజలందుకునే ఈ పవిత్రమైన మాసంలో వివిధ శుభకార్యాలు జరుపుతుంటారు. ముందుగానే ముహూర్తాలు సిద్ధం చేసుకున్న వాళ్లు, ఈ మాసం కోసం వేయికళ్లతో ఎదురు చూస్తుంటారు. ఇంతటి విశిష్టతను కలిగిన ఈ మాసంలో ఎక్కువగా గృహనిర్మాణాలకు సంబంధించిన కార్యక్రమాలకు శ్రీకారం చుడుతుంటారు.
జీవితంలో అసలైన సంతోషం ... సంతృప్తి సొంతఇంటిని నిర్మించుకోవడంలోనే కలుగుతుంది. ఇక ఎన్ని ఆనందాలువున్నా దీని తరువాతననే చెప్పుకోవాలి. అలాంటి ఇంటి నిర్మాణంలో ఎన్నో జాగ్రత్తలు తీసుకుని ఆరంభించవలసి వుంటుంది. గృహనిర్మాణంలో ఎలాంటి ఇబ్బందులు ఎదురుకాకుండా వుండాలి. నిర్మాణం పూర్తయిన తరువాత అందులో కుటుంబ సభ్యులంతా ఆరోగ్యంగా ... ఆనందంగా వుండాలి. ముఖ్యంగా ఆ ఇంట్లో లక్ష్మీదేవి స్థిరనివాసం చేయాలి.
ఇలా ఈ మాసంలో గృహనిర్మాణం చేపట్టడం వలన అత్యున్నతమైన ఫలితాలను అందుకోవచ్చు. దేవతల అనుగ్రహాన్ని త్వరగా అందించే ఈ శుభప్రదమైన మాసంలో సొంతఇంటి నిర్మాణాన్ని ప్రారంభించడం వలన ఆశించిన ప్రయోజనాలు కలుగుతాయని 'మత్స్యపురాణం' చెబుతోంది.
sraavanamaasamlo gruhanirmaanam !..
sraavanamaasamlo gruhanirmaanam !
Thu, Jul 24, 2014, 10:23 AM
sraavanamaasam subhapradamaina maasamgaa cheppabadutondi. ee maasamlo pratiroju pratyekatanu santarinchukuni kanipistuu vuntundi. shraavana maasamlo somavaram rojuna shivudini ... mangalavaaram rojuna mangala gaurini ... sukravaaram rojuna lakshmeedevini .. sanivaaram rojuna srimannarayanudini poojinchadam valana sakala subhaalu chekuurataayani antaaru.
ilaa lakshminarayanulu ... sivapaarvatulu poojalandukune ee pavitramaina maasamlo vividha subhakaaryaalu jaruputuntaaru. mundugaane muhuurtaalu siddham chesukunna vaallu, ee masam kosam veyikallatho eduru chustuntaaru. intati vishishtatanu kaligina ee maasamlo ekkuvagaa gruhanirmaanaalaku sambandhinchina kaaryakramaalaku srikaram chudutuntaaru.
jeevitamlo asalaina santosham ... santrupti sontaintini nirminchukovadamlone kalugutundi. ika enni anandaluvunna deeni taruvatanane cheppukovali. alanti inti nirmaanamlo enno jaagrattalu teesukuni aarambhinchavalasi vuntundi. gruhanirmaanamlo elanti ibbandulu edurukakunda vundaali. nirmaanam puurtayina taruvaata andulo kutumba sabhyulanta aarogyamgaa ... aanandamgaa vundaali. mukhyamgaa aa intlo lakshmeedevi sthiranivaasam cheyali.
ilaa ee maasamlo gruhanirmaanam chepattadam valana atyunnatamaina phalitaalanu andukovachhu. devatala anugrahaanni twaragaa andinche ee subhapradamaina maasamlo sontainti nirmaanaanni praarambhinchadam valana aasinchina prayojanaalu kalugutaayani 'matsyapuranam' chebutondi.